English: Thank you for that series of comments. The Member will not be at all surprised to discover that I disagreed with almost all of the first third of his remarks. I'm always very astonished by how sure people are what people voted for exactly. So, I don't know how you're so sure that people didn't vote to stay in the customs union and the single market. I, personally, am not sure of that. I have met a very large number of people who voted 'leave', who voted 'leave' for a variety of different reasons, some very trivial, some very serious and the whole range in between, so I don't share the Member's certainty that I am aware of all of the nuances of that. Nor do I share his certainty that people want what he suggests they want. So, I admire his certainty, but I certainly don't share it. I personally think that the United Kingdom would be far better off inside the European Union and, if we are to leave the European Union, then clearly we should leave it as set out in our White Paper that we produced alongside Plaid Cymru. That remains the best deal for Wales, and I have heard nothing during the whole of the last two years that has made me change my mind on that point. In terms of the specific things that he asked, we have a completely tried-and-tested set of local resilience fora and a hierarchy. Those fora are already engaged in civil contingencies planning. All we've done is made sure that they include some of the additional preparedness for 'no deal' Brexit planning. They include the liaison - as Mark Isherwood rightly points out, they ought. We are fully engaged with that. My ministerial colleagues - in particular the Counsel General and the First Minister, but other ministerial colleagues as and when - engage fully in the JMC process. My colleague Kirsty Williams met with a range of other ministerial colleagues across the piece very recently. We have a whole range of those. That's the point at which we share the various contingency arrangements, and the discussions are structured in such a way as to deal with particular areas at particular times. We fully engage in that. I'm told that we have not yet any details of the overarching co-ordinating committee that he referred to in terms of the letter that we've had. We await the details of that. We have a full set of preparedness sharing, including the kind of supply chain planning that he suggested we ought to do, and clearly we ought to do that. And I would emphasise: this is not in any way to suggest that there's any need to panic or anything else, but clearly, as a responsible Government, we need to be prepared for any eventuality that arises, and this preparedness is very much part of that, and it includes all of the escalations you would expect if there's civil unrest in any circumstance. I'm not anticipating we will need that, but clearly we'd be irresponsible not to have planned for it.
Welsh: Diolch i chi am y gyfres yna o sylwadau. Ni fydd yr Aelod yn synnu o gwbl i ganfod fy mod yn anghytuno â bron popeth yn nhraean cyntaf ei sylwadau. Rwyf bob amser yn rhyfeddu at ba mor siŵr yw pobl ynglŷn â thros beth yn union y pleidleisiodd pobl. Felly, wn i ddim sut yr ydych chi'n mor siŵr nad oedd pobl wedi pleidleisio i aros yn yr undeb tollau a'r farchnad sengl. Yn bersonol, nid wyf innau'n siŵr o hynny. Rwyf wedi cwrdd â nifer fawr iawn o bobl a bleidleisiodd i 'ymadael', a bleidleisiodd i 'ymadael' am nifer o wahanol resymau, rhai ohonyn nhw'n ddibwys, rhai yn ddifrifol iawn a'r ystod gyfan rhwng y ddau, felly nid wyf mor siŵr â'r Aelod fy mod yn ymwybodol o'r holl newidiadau cynnil. Nid wyf mor siŵr ag ef ychwaith bod pobl eisiau'r hyn y mae ef yn awgrymu y maen nhw eisiau. Felly, rwy'n edmygu ei sicrwydd, ond yn sicr ddim yn ei rannu. Yn bersonol, rwy'n credu y byddai'r Deyrnas Unedig yn llawer gwell ei byd y tu mewn i'r Undeb Ewropeaidd ac, os ydym ni am adael yr Undeb Ewropeaidd, yna yn amlwg fe ddylem ni adael yn y modd a nodir yn ein Papur Gwyn a gynhyrchwyd gennym ochr yn ochr â Phlaid Cymru. Dyna'r cytundeb gorau i Gymru o hyd, ac ni chlywais unrhyw beth yn ystod y ddwy flynedd diwethaf sydd wedi gwneud i mi newid fy meddwl ynghylch hynny. O ran y pethau penodol a ofynnodd, mae gennym set o fforymau cydnerthedd lleol dibynadwy a hierarchaeth. Mae'r fforymau hynny eisoes wedi ymgysylltu â chynlluniau wrth gefn sifil. Y cwbl a wnaethom ni yw sicrhau eu bod yn cynnwys parodrwydd ychwanegol ar gyfer cynllunio ar gyfer Brexit heb gytundeb. Maen nhw'n cynnwys y cyswllt - fel nododd Mark Isherwood yn hollol briodol, y dylen nhw gynnwys. Rydym ni'n ymgysylltu'n llawn â hynny. Mae fy nghyd-Weinidogion - yn arbennig y Cwnsler Cyffredinol a Phrif Weinidog Cymru, ond cyd-Weinidogion eraill pan fo'r angen - yn ymgysylltu'n llawn ym mhroses y Cyd-bwyllgor Gweinidogion. Fe gyfarfu fy nghyd-Aelod Kirsty Williams ag amrywiaeth o gydweithwyr gweinidogol eraill ar draws y maes yn ddiweddar iawn. Mae gennym ni amrywiaeth eang o'r rheini. Dyna pryd yr ydym ni'n rhannu'r trefniadau wrth gefn amrywiol, ac mae'r trafodaethau wedi'u strwythuro mewn modd sy'n ymdrin â mannau penodol ar adegau penodol. Rydym yn ymgysylltu'n llawn yn hynny o beth. Dywedir wrthyf nad oes gennym ni hyd yn hyn unrhyw fanylion am y pwyllgor cydlynu cyffredinol y cyfeiriodd ato o ran y llythyr a gawsom ni. Rydym yn aros am y manylion ynghylch hwnnw. Mae gennym gyfres lawn o gynlluniau rhannu parodrwydd, gan gynnwys y math o gynllunio ar gyfer y gadwyn gyflenwi a awgrymodd y dylem ei wneud, ac yn amlwg fe ddylem ni wneud hynny. Ac rwy'n pwysleisio: nid yw hyn mewn unrhyw ffordd yn awgrymu bod angen i ni gynhyrfu neu unrhyw beth arall, ond yn amlwg, fel Llywodraeth gyfrifol, mae angen inni fod yn barod ar gyfer unrhyw ddigwyddiad sy'n codi, ac mae'r parodrwydd hwn yn rhan fawr o hynny, ac mae'n cynnwys yr holl uwchgyfeirio y byddech yn ei ddisgwyl petai anghydfod sifil yn codi mewn unrhyw achos. Nid wyf yn disgwyl y bydd angen hynny, ond yn amlwg fe fyddem yn anghyfrifol i beidio â chynllunio ar ei gyfer.